**projektas**

**reg. Nr. T-255**

**2.26. darbotvarkės klausimas**

**Pasvalio rajono savivaldybės taryba**

SPRENDIMAS

**Dėl PASVALIO RAJONO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T1-215 „Dėl PASVALIO RAJONO SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠO PATVIRTINIMO“ PAKEITIMO**

2022 m. gruodžio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 32 punktu, 18 straipsnio 1 dalimi, Lietuvos Respublikos kelių įstatymo 6 straipsnio 4 dalimi, Pasvalio rajono savivaldybės taryba nusprendžia:

 1. Pakeisti Pasvalio rajono savivaldybės vietinės reikšmės kelių (gatvių) sąrašą, patvirtintą Pasvalio rajono savivaldybės tarybos 2015 m. gruodžio 22 d. sprendimu Nr. T1-215 „Dėl Pasvalio rajono savivaldybės vietinės reikšmės kelių (gatvių) sąrašo patvirtinimo“ (Pasvalio rajono savivaldybės tarybos 2022 m. gegužės 25 d. sprendimo Nr. T1-119 redakcija), ir jį išdėstyti nauja redakcija (pridedama).

2. Nustatyti, kad sprendimas:

2.1. skelbiamas Teisės aktų registre ir Pasvalio rajono savivaldybės interneto svetainėje [www.pasvalys.lt](http://www.pasvalys.lt);

2.2. įsigalioja kitą dieną po oficialaus paskelbimo Teisės aktų registre.

Sprendimas per vieną mėnesį gali būti skundžiamas Lietuvos Respublikos administracinių bylų teisenos įstatymo nustatyta tvarka**.**

Savivaldybės meras

Parengė

Vietinio ūkio ir plėtros skyriaus vyriausiasis specialistas

Raimondas Endziulaitis

2022-12-06

Suderinta DVS Nr. RTS-283

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2015 M. GRUODŽIO 22 D. SPRENDIMO NR. T1-215 „Dėl PASVALIO RAJONO SAVIVALDYBĖS VIETINĖS REIKŠMĖS KELIŲ (GATVIŲ) SĄRAŠO PATVIRTINIMO“ PAKEITIMO**

2022-12-06

Pasvalys

 **1. Sprendimo projekto esmė**. Šiuo metu yra atliekama Pasvalio rajono savivaldybės vietinės reikšmės kelių ir gatvių inventorizacija. Atsižvelgiant į inventorizacijos duomenis, tikslinamas Pasvalio rajono savivaldybės vietinės reikšmės kelių (gatvių) sąrašas, įrašant naujus kelių ir gatvių unikalius numerius, suteiktus atlikus teisinę registraciją. Vadovaujantis Lietuvos Respublikos Kelių priežiūros ir plėtros programos finansavimo įstatymo 9 straipsnio 6 dalies 2 punktu, nuo 2025 m. 50 procentų Kelių priežiūros ir plėtros programos lėšų savivaldybėms bus skiriama tik pagal Nekilnojamojo turto registre įregistruotų motorizuoto eismo kelių ilgį. Įrašius naujus unikalius numerius, bus patogiau sisteminti dar neinventorizuotų kelių ir gatvių duomenis.

**2. Kokios siūlomos naujos teisinio reguliavimo nuostatos ir kokių rezultatų laukiama**

Pasvalio rajono savivaldybės vietinės reikšmės kelių (gatvių) sąraše esančių kelių ir gatvių parametrai sutaps su inventorizacijos duomenimis.

**3. Skaičiavimai, išlaidų sąmatos, finansavimo šaltiniai**

Pasvalio rajonui skiriamos Kelių priežiūros ir plėtros programos lėšos.

**4. Numatomo teisinio reguliavimo poveikio vertinimo rezultatai**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Pasvalio rajono savivaldybės administracijos Vietinio ir ūkio plėtros skyrius.

**7. Sprendimo projekto rengimo metu gauti specialistų vertinimai ir išvados**

Negauta

Vietinio ūkio ir plėtros skyriaus Raimondas Endziulaitis

vyriausiasis specialistas